b"\n_START_ARTICLE_\nTitus Oates\n_START_SECTION_\nBakgrunn\n_START_PARAGRAPH_\nTitus Oates var s\xc3\xb8nn til en anabaptistisk predikant. Han ble sendt til Merchant Taylors' School i Northwood, og fortsatte studiene i Cambridge ved Gonville and Caius College og ved St John\xe2\x80\x99s College.\n_START_SECTION_\nAnglikansk prest\n_START_PARAGRAPH_\nHan ble etterhvert for en tid prest i den engelske (anglikanske) kirke. Han ble presteviet og ble farens assistent som forkynner, men gjorde seg i 1674 umulig ved et \xc3\xa6rekrenkende falsk angiveri. Han r\xc3\xb8k imidlertid snart ut p\xc3\xa5 grunn av angivelig gudsbespottelse og homoseksualitet._NEWLINE_Noe senere var han hjelpeprest i menigheten Bobbing i Kent. Men ogs\xc3\xa5 herfra ble han fjernet p\xc3\xa5 grunn av gudsbespottelse og angivelig homoseksualitet._NEWLINE_Han ble derp\xc3\xa5 kapellan for protestantene blant den katolske hertugen av Norfolks folk og begynte som s\xc3\xa5dan i angiverhensikt \xc3\xa5 spionere p\xc3\xa5 sine katolske omgivelser. _NEWLINE_I samforstand med en overspent anglikansk prest, Israel Tonge, gikk han hyklende i 1677 over til den katolske tro og bes\xc3\xb8kte jesuittkollegiene i Valladolid og Saint Omer.\n_START_SECTION_\nFalske anklager\n_START_PARAGRAPH_\nHan ble fordrevet fra disse, og vendte sommeren 1678 tilbake til hjemlandet og satte samme, i samr\xc3\xa5d med Tonge, et detaljert angivelseskrift om en forment romersk-katolsk sammensvergelse mot Karl IIs liv. Innblandet i en del sanne opplysninger og iakttagelser forekom det blant Oates bevismateriale oppdiktede p\xc3\xa5stander og forfalskede dokumenter i rikt monn. _NEWLINE_Kongen selv, som gjennom en av sine fortrolige, Christopher Kirkby, i august samme \xc3\xa5r fikk del av \xc2\xabopplysningene\xc2\xbb, trodde ikke p\xc3\xa5 denne eventyrlige historie om et jesuittm\xc3\xb8te som skulle ha besluttet at han skuylle ryddes av veien av et par jesuitter og noen betalte banditter, og at det s\xc3\xa5 skulle f\xc3\xb8lges opp med en fransk invasjon p\xc3\xa5 Irland, og av massakrer av protestantene og et jesuittisk skerkkvelde under hertugen av Yorks styre. _NEWLINE_I r\xc3\xa5det fant man derimot Oates angivelser sannsynlige, og da den dommer som Oates hadde fremlagt angivelserne for, sir Edmund Berry Godfrey, den 12. oktober plutselig d\xc3\xb8de (usikkert om han ble myrdet eller begikk selvmord), oppstod en allmen panikk, under hvilken selv de urimligste rykter vant tiltro. Massearrestasjoner fulgte, parlamentet tok upp saken med feberaktig iver, nye menedervitner fremtr\xc3\xa5dte._NEWLINE_Oates utgav oppildnende skrifter om saken, og innen prosessraseriet la seg i 1681, beregnes det at han han hadde medvirket tll 35 justismord. _NEWLINE_Hans fors\xc3\xb8k p\xc3\xa5 \xc3\xa5 implisere dronningen i komplottet (hun skulle ha kjent til sin livleges p\xc3\xa5st\xc3\xa5tte plan om \xc3\xa5 forgifte kongen) strandet imidlertid ved kong Karl IIs inngripen (1679).\n_START_SECTION_\nAvsl\xc3\xb8rt, straffet\n_START_PARAGRAPH_\nTitus Oates, hvis falskhet slik etterhvert begynte \xc3\xa5 bli avsl\xc3\xb8rt, fikk beholde den pensjon han var blitt tilst\xc3\xa5tt, hant til han i 1684 ble id\xc3\xb8mt h\xc3\xb8ye b\xc3\xb8ter og, idet han ikke kunne betale dem, ble satt i fengsel for ugrunnede anklager mot hertugen av York. _NEWLINE_Etter dennes tronbestigning i 1685 ble Oates d\xc3\xb8mt for mened til livstids fengsel og periodisk gjentatt hars korporlig straff.\n_START_SECTION_\nL\xc3\xb8slatt, ben\xc3\xa5det\n_START_PARAGRAPH_\nEtter statsomveltningen i 1688 ble Oates l\xc3\xb8slatt, formelt ben\xc3\xa5det og til og med innr\xc3\xb8mmet pensjon._NEWLINE_Han virket fra 1698 som baptistpredikant, men ble i 1701 utestengt fra baptistforsamlingene som f\xc3\xb8lge av finansielle forseelser."